Mohammad Roem

Mr. Mohamad Roem ingkang miyos wonten ing Parakan, Temanggung ing tanggal 16 Mèi 1908 lan séda ing Jakarta tanggal 24 September 1983 inggih punika salah satunggaling diplomat ingkang saé, pinter lan ugi minangka salah satunggaling pandhéga bangsa Indonésia ing jaman Perang Repolusi.Mengenang Kembali Mr. Mohammad Roem (Bagian Pertama : Roem Sang Pejuang) (dipunundhuh tanggal 3 Pebruari 2013) Kajawi punika, piyambakipun ugi sampun naté njabat dados Wakil Mahamantri, Mantri Dalam Negeri lan Mantri Luar Negeri Indonésia ing jaman pamaréntahanipun Présidhèn Soekarno.

 Biografi 
Mohammad Roem inggih punika putra nomer enem saking putranipun satungggaling lurah Klewongan ingkang gadhah nama Djulkarnain Djojosasmito, ing Parakan, Temanggung.Muhamad Roem Dalam Perobahan (dipunundhuh tanggal 3 Pebruari 2013) Ing ukuran wekdal rumiyin, Roem kalebet salah satunggaling tiyang ingkang bejo amargi saged sekolah. Roem nggayuh pendhidhikanipun wonten ing pendhidhikan formal kulonan ing Mohammad Roem sampun naté nggayuh pendhidhikan wonten ing Hollandsche Inlandsche School (HIS), salah satunggaling sekolah dhasar 'kelas kalih' pribu, déné kelas satunggalipun inggih punika Europe Leger School (ELS). Nalika Mohammad Roem taksih enem, taksih wonten aturan ingkang nggampilaken siswa lulusan HIS taksih saged sekolah wonten ing School tot Opleiding voor Artsen (STOVIA) ing Batavia. Sak bibaripun lulus saking HIS, Roem naté mlebet sekolah dhokter punika. Tingkatan kanggé siyap-siyap ing sekolah kasebat saged kasil dipunlampahi déning Roem ing taun 1927. Nanging, Roem boten siyos sekolah wonten ing mriki, nanging piyambakipun nerasaken pendhidhikanipun wonten ing Algemene Middelsbare School (AMS) sak jajar kaliyan SMA ing wekdal sapunika. Roem saged kasil lulus saking sekolah kasebat ing taun 1930. Geneeskunding Hogeschool dan Rechts School (Sekolah Hukum) ing Jakarta. Ing jaman perobahan nasional, Mr. Mohammad Roem aktip wonten ing sapérangan organisasi kados ta Jong Islamieten Bond lan Sarekat Islam. Ing wiwitanipun kamardikan Indonésia, piyambakipun dados anggota wakil Indonésia nalika ngawontenaken Perundingan Linggarjati pada taun 1946 lan Perundingan Renville pada taun 1948.
Piyambakipun ugi misuwur dados pandhega wakil Indonésia wonten ing perundingan Roem-Roijen ing taun 1949, ingkang ngrembag bab ambanipun wewengkon Républik Indonésia. Lan wonten ing perundhingan kasebat, pamaréntah Walanda ingkang dipunwakili déning Dr. Jan Herman van Roijen. Ing perundhingan kasebat ngasilaken satunggaling kekancingan ingkang dipunwastani kekancingan Roem-ROijen ingkang dipuntapakasmani ing tanggal 7 Mèi 1949.

 Jabatan 
 Mantri Dalam Negeri wonten ing Kabinet Sjahrir III (2 Oktober 1946-27 Juni 1947)
 Pemimpin wakil Indonésia wonten ing perundingan Roem-Royen (1949)
 Mantri Luar Negeri wonten ing Kabinet Natsir (6 September 1950-20 Maret 1951)
 Mantri Dalam Negeri wonten ing Kabinet Wilopo (3 April 1952-30 Juli 1953)
 Wakil Mahamantri I wonten ing Kabinet Ali Sastroamidjojo II (24 Maret 1956)

 Cathetan suku 

Kategori:Lair 1908
Kategori:Pati 1983
Kategori:Mantri Kabinet Sjahrir III
Kategori:Mantri Kabinet Amir Sjarifuddin II
Kategori:Mantri Kabinet Républik Indonésia Serikat
Kategori:Wakil Mahamantri Indonésia
Kategori:Mantri Dalam Negeri Indonésia
Kategori:Mantri Luar Negeri Indonésia